《海云山楼春霁》
明代·释古邈

海天不尽高楼接，风物依依入望宽。新柳拂桥摇绿水，野云归户失朱栏。

杜鹃声里终何恨，蝴蝶枝头也解欢。珍重春光澄霁好，几人乘兴共盘桓。

作者简介：古邈(一六四九─？)，字觉大。番禺人。俗姓罗。童年出海幢，求阿字大师剃染受具。天然老人还雷峰，入侍丈室。后奉命之福州长庆，暂充典客。竟以病入涅。著有《闽中吟草》一卷。事见清宣统《番禺县续志》卷二七。